PMIndiaData/PMIndiaSum huggingface dataset:
মন্ত্রীমন্দলনা খেলো ইন্দিয়া থৌরম অমুক হন্না শেমজিনবদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা চহি ২০১৭-১৮দগী ২০১৯-২০ ফাওবগীদমক লুপা কোতি ১,৭৫৬কী খেলো ইন্দিয়া থৌরমবু অমুক হন্না শেমজিন্নবগী ৱাফমদা অয়াবা পীখ্রে। থৌরম অসিবু ইন্দিবিজুএল দিব্লপমেন্ত, কম্ম্যুনিতী দিব্লপমেন্ত, ইকোনোমিক দিব্লপমেন্ত অমসুং নেস্নেল দিব্লপমেন্তকী খুৎলাই ওইনা শান্নববু মরু ওইবা ইচেলদা তিলহন্নবগীদমক ভারতকী শান্ন-খোৎনবগী পুৱারিদা মসি শিংথানীংঙাই ওইরবা মাই পাকপগী মিকুপ অমনি। অমুক হন্না শেমজিল্লবা থৌরমশিংগী ইথিল ইনফ্রাস্ত্রকচর, কম্ম্যুনিতী স্পোর্ত, মতিং খঙদোকপা, থোইদোক-হেন্দোক্নবদী কোচীং, কোম্পিতিসন স্ত্রকচর অমসুং শান্ন-খোৎনবগী শেনমিৎলোন য়াওনা অপুনবা ইকো সিস্তেমদা পীগনি। মরু ওইবা ৱাফমঃ থৌরম অসিগী মরু ওইবা ৱাফম খরা মখাদা পীরিঃ- • মমাংদা ওইখিদ্রিবা পান ইন্দিয়ন স্পোর্ৎস স্কোলর্শিপ স্কিম, মসিদা খনগৎলবা মশান্নশিংদা চহি খুদংগী হেন্না হৈথোই শিংথোইরবা শান্নরোই ১,০০০ কোনশিনগনি। • স্কিম অসিগী মখাদা খল্লবা শান্নরোই খুদিংমক্তা লেপ্তনা চহি মরিগী ওইনা লুপা লাখ ৫গী চহিগী স্কোলর্শিপ পীগনি। • হৌজিক ফাওবগী মসি অহানবনি, মসিদা তুং কোইবা শান্নরোই চাওখৎহনবগী লম্বী পীরি, মদুনা মালেমগী তাক্তা মাই পাকপা পুরকপা ঙমগদবা মতিং লৈরবা কোম্পিতিতিব শান্নরোইশিংগী মশিং হেনগৎহনগনি। • থৌরম অসিদা লৈবাক অপুনবদা য়ুনিবর্সিতী ২০দা স্পোর্তিং এক্সিলেন্সকী হব ওইনা য়োকখৎপগী পান্দম থম্লি, মসিনা মতিং লৈরবা শান্নরোইশিং মহৈ-মশিংগা লোইননা কোম্পিতিতিব স্পোর্ৎসতা অনি থোক্না থৌদাং য়াবা ঙমহল্লগনি। • থৌরম অসিগী পান্দম অসিমসু লৈ মদুদি মশা মউ ফবা পুন্সি মহিং অমগা লোইননা এক্তিব পোপুলেসন শেমগৎপনি। • থৌরম অসিদগী পাক চাওরবা নেস্নেল ফিজিকেল ফিৎনেস দ্রাইবকী মনুং চন্না চহি ১০-১৮ ফাওবগী মনুংদা লৈবা চাওরাক্না অঙাং মিলিয়ন ২০০ রোম কান্নবা ফংলগনি, মসিদগী চহি অসিগী অঙাং পুম্নমক্কী ফিজিকেল ফিৎনেস ফংহনবতা নত্তনা মখোয়গী ফিৎনেসকা মরি লৈনবা থবক থৌরমশিংদসু মতেং ফংলগনি। ইথিলঃ • পা-পী মান্নবা অমসুং খুন্নাইগী ওইবাশরুক য়ামিন্নবা য়োকখৎপনা শান্নবগী মগুনবু পুম্নমক্না হেন্না খঙনরক্লে অমসুং পান্দমশিং অসি ফংননবা অখন্নবা থৌরাং পাইখৎনরি। • থৌরম অসিগী পান্দম ইং তপ্তবা অমসুং খুদোং চাবশিং ফংদ্রবা মফমশিংদা লৈরিবা নহারোলশিংবু অনপ্রদক্তিব অমসুং দিসরপ্তিব এক্তিবিতিজশিংদগী লৌথোক্তুনা শান্ন-খোৎনবগী থবক-থৌরমশিংগা লোইনহন্দুনা মখোয়বু জাতি শেমগৎপগী থৌওংদা মরু ওইবা ইচেলদা তিলহনবনি। • থৌরম অসিদা স্কুল অমসুং কোলেজ অনিমক্কী থাক্তা কোম্পিতিসনগী স্তেন্দরগী থাক হেনগৎহনবা অমসুং শান্ন-খোৎনবগী অথোই অহেন তান্নবা ফাওবা অঙাংশিংগী খ্বাইদগী হেনবা মথৌনা পুথোকপা ঙমহনবনি। • মসিদা শান্নবা য়োকখৎপগী থৌওং পুম্নমক হায়বদি – শান্ন-খোৎনবগী ত্রেনীংগী লৌশিং হেনগৎহন্নবা মোবাইল এপ শিজিন্নবা, তেলেন্ত থিননবা নেস্নেল স্পোর্ত তেলেন্ত সর্চ পোর্তেল, ইরমগী মসান্নশিংগীদমক ইন্তরেক্তিব ৱেবসাইৎ, স্পোর্ত ইনফ্রাস্ত্রকচর থিবা অমসুং শিজিন্ননবা জিআইএসতা য়ুমফম ওইবা ইনফোর্মেসন সিস্তেম অসিনচিংবা য়াওরি। • থৌরম অসিদা ‘পুম্নমক্কীদমক্তা শান্নবা’গা লোইননা ‘থোইদোক হেন্দোকপগীদমক শান্নবা’গী ৱাখল্লোন্দা শাফু পীরি।
পেরালিম্পিক্স গেম্সতা সুহাস য়থিরাজনা বেদমিন্তন্দা সিলভর মেদল লৌরকপদা পি.এম.না হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা তোকিওগী পেরালিম্পিক্স গেম্সতা সুহাস য়থিরাজনা বেদমিন্তন্দা সিলভর মেদল লৌরকপদা হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “থবক্কা শান্ন-খোৎনবগা য়াম্না ফজবা মরী অমা লৈরি! @dmgbnagar সুহাস য়থিরাজনা ঐখোয়গী জাতিগী মংলান পুম্বা মহাক্কী মশান্ননা মিৎয়েং চিংশিল্লি।বেদমিন্তন্দা সিলভর মেদল লৌরকপদা হরাওবা ফোংদোকতরি।তুংগী অহেনবা তান্নবা কয়াদা য়াইফ পাউজেল পীজরি।
“জনজাতীয় গৌরব দিৱসকী খুত্থাংদা ত্রাইবেল হেরিতেজতা চাউথোকচবা পোকপা অমসুং আদিৱাসী ফুরুপকী চাউখৎ-থৌরাংগী ফিরেপনা ‘পঞ্চ প্রান’গী ইনর্জীগী শরুক ওইরি”

প্রধান মন্ত্রী, শ্রী নরেন্দ্র মোদীনা হায়খি মদুদি জাতিনা ভগৱান বিরসা মুন্দা অমসুং জনজাতীয়গী থৌনা ফবা মীওই করোর কয়াগী মঙলানশিং থুংহন্নবা ‘পঞ্চ প্রান’গী ইনর্জীগা লোয়ননা মাংদা চংশিল্লি। মহাক্না হায়, “জনজাতীয় গৌরব দিৱসকী খুত্থাংদা ত্রাইবেল হেরিতেজতা চাউথোকচবা পোকপা অমসুং আদিৱাসী ফুরুপকী চাউখৎ-থৌরাংগী ফিরেপনা মসিগী ইনর্জী অসিগী শরুক ওইরি”। প্রধান মন্ত্রীনা ঙসি ভিদিও মেসেস অমগী থোংদা জনজাতীয় গৌরব দিৱসকী থৌরমদা জাতিদা য়াইফ-পাউজেল পীখ্রে। প্রধান মন্ত্রীনা বগৱান বিরসা মুন্দাদা ইকাই খুম্নবা উৎখি অমসুং নবেম্বর ১৫ অসি ভগৱান বিরসা মুন্দা অসি ঐখোয়গী নীংতম ইহৌগী অথৌবা ওইবা খক্তা নত্তনা ঐখোয়গী স্পিরিচু্‌এল অমসুং কলচরেল ইনর্জীগী কেরিয়র ওইবনা আদিৱাসীগী চৎনবী অসিবু পালন তৌনবা নুমিৎ অমনি। প্রধান মন্ত্রীনা নীংতম ইহৌদা ত্রাইবেল ফুরপনা শরুক তমখিবা অদু নীংশিংখি অমসুং নীংতম্বগীদমক হৌখিবা মরু ওইবা ত্রাইবেলগী খোঙজং অমসুং লানশিং নীংশিংখি। মহাক্না তিলক মনঝীনা লুচিংখিবা দামিন সংগ্রাম, বুধু বগতকী মখাদা হৌখিবা লরকা অন্দোলন, সিধু-কানহধ ক্রান্তি, তানা ভগত অন্দোলন, বেগরা ভীল অন্দোলন, নায়করা অন্দোলন, সন্ত জোরিয়া পরমেশ্বর অমসুং রুপ সিংহ নায়ক, লিমদী দাহোদ লানফম, মানগরগী গোবিন্দ গুরুজী অমসুং অল্লুরী সিতারাম রাজুগী মখাদা হৌখিবা রম্পা অন্দোলন নীংশিংখি। প্রধান মন্ত্রীনা ত্রাইবেলনা শরুক তমখিবা অদু শকখঙনবা অমসুং পালন তৌনবা খোঙথাংশিং পনখি। মহাক্না লৈবাক্কী তোঙান-তোঙানবা শরুকশিংদা শারিবা ত্রাইবেল ম্যুজিয়মশিং অমসুং জন ধন, গোবরধন, বন ধন, সেল্ফ-হেল্প গ্রুপশিং, স্বচ্ছ ভারত, পি.এম. আৱাস য়োজনা, মাতৃত্ব বন্দনা য়োজনা, গ্রামিন সরক য়োজনা, মোবাইল কন্নেক্তিবিতী, একলব্য স্কুলশিং, ফোরেস্ত প্রদক্তশিং চাদা ৯০ ফাওবা এম.এস.পি. ফংহনবা, সিকল-সেল এনেমিয়া, ত্রাইবেল রিসর্চ ইন্সতিত্যুতশিং, লেম্না কোরোনাগী তীকা থাবা অমসুং মিসন ইন্দ্রধনুশগুম্বা স্কিমশিংনা ত্রাইবেল ফুরুপশিংদা চাউনা কান্নবা পীরি। প্রধান মন্ত্রীনা আদিৱাসী খুন্নাইগী থৌনা ফবা, ফুরুপকী পুন্না হিংমিন্নবগী পুন্সি মহিং অমসুং ইনক্লুজনগী মতাংদা ফোঙদোকখি। প্রধান মন্ত্রীনা লোইশিনবদা হায়খি, “ভারতনা মখোয়গী মমল য়াম্লবা লেগেসীদগী তমশিন্দুনা মাগী তুংলমচৎকীদমক মখোঙ শোম্লি। জনজাতীয় গৌরব দিৱসনা মসিগী খুদোংচাবা অমসুং মীদিয়ম অমা ওইরগনি হায়না ঐহাক্না থাজৈ।”
প্রধান মন্ত্রীনা দীন দয়াল উপাধ্যায়গী মীতম মায়খুম হাংদোকখ্রে অমসুং দীন দয়াল উপাধ্যায় মেমোরিয়েল জাতিদা কত্থোকখ্রে

প্রধান মন্ত্রী শ্রী নরেন্দ্র মোদীনা বরানাসিদা দীন দয়াল উপাধ্যায়গী মীতম মায়খুম হাংদোকখ্রে অমসুং দীনদয়াল উপাধ্যায় মেমোরিয়েল জাতিদা কত্থোকখ্রে। মহাক্না জ্যোতিরলিং পিলগ্রিম সেন্তর ৩- বরানাসি, উজেন অমসুং ওমকারেশ্বরবু শম্নহল্লিবা মাহাকাল এক্সপ্রেসসু লমথাখ্রে। মহাক্না ফমুং ৪৩০ লৈবা সুপর-স্পিসিয়েলিতী গবর্নমেন্ত হোস্পিতাল অমা য়াওনা দিবেলপমেন্ত প্রোজেক্ত ৩৬ শঙ্গাখ্রে অমসুং দিবেলপমেন্ত প্রোজেক্ত ১৪গীদমক উরেপ উয়ুং তমখ্রে। বরানাসিদা লৈরিবা পন্দিৎ দীন দয়াল উপাধ্যায় মেমোরিয়েল সেন্তরদা তিনখিবা মীয়ামদা ৱা ঙাংলদুনা প্রধান মন্ত্রী শ্রী নরেন্দ্র মোদীনা হায়খি মদুদি পন্দিৎ দীনদয়াল উপাধ্যায়গী মেমোরিয়েল সাইত্তা মশামক য়াওরবনিনা ঙসিদি রিজন অসি মসিগী মমিং ‘পদাব’কী মগুন অদু মখা তানা চেৎশিলহল্লে। মহাক্না হায়খি মদুদি মসিনা সেবা, কত্থোকপা, ইনজস্তিস অমসুং পব্লিক ইন্তরেস্তকী অপুনবা ফম্বাক অমা দিবেলপ তৌরগনি। প্রধান মন্ত্রীনা হায়খি মদুদি মেমোরিয়েল মফম অমসুং মফম অসিদা শেমগৎলিবা লৈকোল অসিগা লোয়ননা, অমদি মফম অসিদা খিল্লিবা অচৌবা মীতম অসিনা দীন দয়াল জীগী ইথিক্স অমসুং ৱাখল্লোনশিংবু জেনরেসনশিংনা মতুং ইনবদা পুক্নিং থৌগৎতুনা লৈরগনি। প্রধান মন্ত্রীনা হায়খি মদুদি দীন দয়াল উপাধ্যায় জীনা ঐখোয়দা অন্ত্যোদয়াগী লম্বী উৎপীরম্মি, মদুদি সমাজ অসিদা খ্বাইদগী মনিংদা লৈরিবা মীওইবু হৌগৎহনবনি। প্রধান মন্ত্রীনা হায়খি মদুদি ৱাখলোন অসিদগী ইন্সপাইরেসন লৌরদুনা ২১শুবা চহীচাগী ভারতনা অন্ত্যোদয়াগীদমক থবক তৌরি। মসিগী শেংলবা থৌরম অসিদা চাওরাক্না লুপা কোতি ১২৫০গী মমল ওইগদবা প্রোজেক্তশিং হৌদোকখিবা অদুনা বরানসি য়াওনা পুর্বাঞ্চল পুম্বদা কানবা ফংহল্লগনি হায়না মহাক্না মখা তাখি। প্রধান মন্ত্রীনা হায়খি মদুদি সরকারনা লম্বী-থোংশিং, হায়ৱেশিং, ৱাতরৱেশিং, রেলৱেশিং, অখন্ননা ইনফ্রাস্ত্রকচরগা মরী লৈনবশিংদা অহেনবা প্রায়োরিতী পীরি। মহাক্না হায়খি, “মসিগী দিবেলপমেন্ত থবকশিং অসিনা লৈবাকপু মাংলোমদা পুখৎপদা নত্তনা এমপ্লোইমেন্তকী তঞ্জাসু পীরি, অখন্ননা তুরিজমদা য়ুমফম ওইবা এমপ্লোইমেন্ত, মদুনা কাশি অমসুং অকোইবা লমদমশিংদা অচৌবা পোতেন্সিয়েল ওইরি।” মহাক্না মখা তাখি মদুদি নুমীৎ খরনিগী মমাংদা শ্রীলঙ্কাগী রাস্ত্রপতিনা মফম অসিদা লাকখি অমসুং মহাক মফম অসিগী দিবাইন এতমোসফিয়ারদা শুমহৎখি। প্রধান মন্ত্রীনা হায়খি মদুদি শেংলবা থৌরম অসিদা বাবা বিশ্বনাথকী শহরবু ওমকারেশ্বর অমসুং মহাকালেশ্বরগা শম্নহল্লিবা কাশি-মহাকালি এক্সপ্রেসসু লমথাখ্রে। ২০১৬কী অনিশুবা তঙ্খাইদা বি.ঐচ.য়ু.দা উরেপ উয়ুং তমখিবা সুপর-স্পেসিয়েলিতী হোস্পিতাল হৌজিক শঙ্গারে। মহাক্না মখা তাখি, “থা ২১ খক্তগী মনুংদা, মসিগী ফমুং ৪৩০ লৈবা হোস্পিতাল অসি কাশি অমসুং পুর্বঞ্চল মীয়ামগী সেবাগীদমক থৌরাং তৌদুনা লৈরে।” সরকারনা সমাজকী খ্বাইদগী মমৈদা লৈরিবা মীওইশিং ফাওবা চাউখৎ থৌরাংগী কানবশিং ফংহন্নবা লেপ্পা লৈতনা থবক তৌরি হায়না প্রধান মন্ত্রীনা অকনবা ৱাফম থমখি। মহাক্না মখা তাখি, “হৌজিক্তি ফিভমদা অহোংবা লাক্লে অমসুং হৌজিক সমাজকী খ্বাইদগী মমৈদা লৈরিবা মীওইশিংদা মকোকথোংবা প্রায়োরিতী পীরি।”
মন্ত্রী-মন্দলনা ভারত অমসুং রসিয়ন ফেদরেসনগী মরক্তা স্তীল শাবদা শিজিন্নবা কোল কোকিং তৌবগী মতাংদা মতেং পীননবা মেমোরেন্দম ওফ অন্দরস্তেন্দিং (এম.ও.য়ু.) অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা ভারত স্তীল মন্ত্রালয় অমসুং রসিয়ন ফেদরেসনগী ইনর্জী মন্ত্রালয়গী মরক্তা স্তীল শাবদা শিজিন্নবা কোল কোকিং তৌবগী মতাংদা মতেং পীননবা মেমোরেন্দম ওফ অন্দরস্তেন্দিং (এম.ও.য়ু.) অমা অয়াবা পীখ্রে। কান্নবশিং: এম.ও.য়ু. অসিবা অপুনবা স্তীল সেক্তরদা মখোয়গী ইনপুৎতা চংবা শেল হন্থহন্দুনা কান্নবা ফংহল্লগনি। মসিনা লৈবাক অসিদা স্তীল পুথোকপদা চংবা শেল হন্থহনবদা অমদি ইক্বিতী অমসুং ইনক্লুসিবনেস লৈহনবদা মতেং ওইরগনি। এম.ও.য়ু. অসিনা ভারত অমসুং রসিয়াগী মরক্তা কোকিং তৌরিবা কোল সেক্তরদা মতেং পীননবা ইন্সতিত্যুস্নেল মেকানিজম অমা পীরগনি। এম.ও.য়ু. অসিগী পান্দমদি ভারত সরকার অমসুং রসিয়া সরকারগী মরক্তা স্তীল সেক্তরদা মতেং পীনবা হেনগৎহনবনি। মতেং পীনবা অসিদা য়াওরিবা থবক-থৌরমশিংনা কোল কোকিং তৌনবগী সোর্স দাইভর্সিফাই তৌবদা পান্দম থমখি।
প্রধান মন্ত্রীনা অনৌবা পার্লিয়ামেন্ত বিল্দিংগী য়ুমথক্তা খিনবা নেস্নেল এমব্লেমগী মাইখুম হাংদোকখ্রে

প্রধান মন্ত্রী, শ্রী নরেন্দ্র মোদীনা ঙসি অয়ুক অনৌবা পার্লিয়ামেন্ত বিল্দিংগী য়ুমথক্তা খিনবা নেস্নেল এমব্লেমগী মাইখুম হাংদোকখ্রে। প্রধান মন্ত্রীনা ত্বিত তৌখি: “ঙসি অয়ুক ঐহাক্না অনৌবা পার্লিয়ামেন্তগী য়ুমথক্তং খিনবা নেস্নেল এমব্লেমগী মাইখুম হাংদোকপগী খুদোংচাবা ফংজখি।” প্রধান মন্ত্রীনা অনৌবা পার্লিয়ামেন্ত অসি শাবদা য়াওরিবা শ্রমজীবীশিংগসু ৱারী শাখি। “পার্লিয়ামেন্ত শাবদা য়াওখিবা শ্রমজীবীশিংগা লোয়ননা ঐহাক্না নুংঙাইনা ৱারী শাখি। মখোয়না হোৎনরিবশিং অসিগীদমক ঐখোয়না চাউথোকচবা পোকই অমসুং মখোয়গী জাতিগীদমক শরুক তম্লিবা অসি মতম চুপ্পদা নীংশিংদুনা লৈহৌরগনি।” নেস্নেল এমব্লেম অসি পুন্না কিলোগ্রাম ৯৫০০ লুম্বা শেঞ্জেংনা শাখি অমদুং মিতর ৬.৫ ৱাংই। মসি অনৌবা পার্লিয়ামেন্ত বিল্দিংগী সেন্ত্রেল ফোয়রগী মথক্তা খিনখিবনি। এমব্লেম অসিবু ঙাকলৌ পীনবা কিলোগ্রাম ৬৫০০ লুম্বা স্তীলগী স্ত্রকচর অমা শাখি। অনৌবা পার্লিয়ামেন্ত বিল্দিংগী য়ুমথক্তা নেস্নেল এমব্লেম খিনবগী স্কেৎচকী ৱাখল্লোন অমসুং থৌওং অসি ক্লে মোদেলিং/ কম্প্যুতর গ্রাফিকতগী ব্রোঞ্জ কাস্তিং অমসুং পোলিশিং হায়রিবা শেম-শাবগী তোঙান-তোঙানবা তাঙ্কক নিপন থোক্না চত্থখি।
প্রধান মন্ত্রীনা অহানবা ওইনা পাংথোকপা খেলো ইন্দিয়া য়ুনিবর্সিতী গেম্স হৌদোক্লগনি

২০২০গী ফেব্রুৱারী ২২দা কতক্তা লৈরিবা জৱাহরলাল নেহরু ইন্দোর স্তেদিয়মদা মেগা লোঞ্চ থৌরম অমগা লোয়ননা ওরিশাদা ইহান হানবা খেলো ইন্দিয়া য়ুনিবর্সিতী গেম্স হৌদোক্লগনি। ইকায় খুম্নজরিবা প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা মল্তি–দিসিপ্লিনরী স্পোর্তিং ইভেন্ত হৌদোক্লে হায়না লাউথোক্কনি। খেলো ইন্দিয়া য়ুনিবর্সিতী গেম্স অসি ওরিশাগী রাজ্য সরকারগী তেংবাংগা লোয়ননা ভারত সরকারনা হৌদোকপনি। গেম্স অসি ২০২০গী ফেব্রুৱারী ২২দগী মার্চকী ১ ফাওবা ভুবনেশ্বরদা পাংথোক্কনি। মসি ভারত্তা য়ুনিবর্সিতীগী থাক্তা পাংথোকপা হৌজিক ফাওবদা খ্বাইদগী চাউবা কম্পিতিসন্নি অমদি লৈবাক পুম্বগী য়ুনিবর্সিতী ১৫০ হেনবদগী চাউরাক্না এথেলেৎ ৩৫০০না মসিদা শরুক য়াগনি। মসি অপুনবা স্পোর্তস ১৭ লৈগনি, মখোয়শিং অদুদি আর্চরী, এথেলেতিক্স, বোক্সিং, ফেন্সিং, জুদো, স্বিমিং, ৱেতলিফতিং, রেস্তলিং, বেদমিন্তন, বাস্কেৎবোল, ফুতবোল, হোক্কী, তেবল তেনিস, তেনিস, ভোলীবোল, রগবী অমসুং কবদ্দীনি। প্রধান মন্ত্রীগী ৱাখল্লোনগী মহৈ ওইরিবা খেলো ইন্দিয়া প্রোগ্রামগী মরুওইবা পান্দমদি লৈবাক অসিদা শান্নরিবা মখল খুদিংমক্কী মশান্নশিংগীদমক হেন্না ফবা খুদোংচাবশিং লিখৎতুনা গ্রাস–রুত থাক্তা ভারত্তা শান্ন–খোৎনবগী কলচরবু অমু হিঙ্গৎহন্দুনা ভারতপু শান্ন–খোৎনবগী লমদা অথোইবা স্পোর্তিং নেসন অমগুম শেমগৎপনি। ভারত সরকারনা ২০১৮দা খেলো ইন্দিয়া স্কুল গেম্স অমদি ২০১৯ অমসুং ২০২০দা নেস্নেল য়ুথ গেম্স মায় পাক্না পাংথোকখ্রে।
ওস্ত্রেলিয়ান পি.এম.গী স্পিসিয়েল ত্রেদ এনবোই ফোর ইন্দিয়া, দি হোন তোনী এবোত অমসুং প্রধান মন্ত্রী শ্রী নরেন্দ্র মোদীগী মরক্তা মীফম পাংথোকখ্রে

ওস্ত্রেলিয়ান প্রধান মন্ত্রীগী স্পিসিয়েল ত্রেদ এনবোই ফোর ইন্দিয়া ওইনা ২০২১গী ওগস্ত ২-৬ ফাওবগী ওইনা খোঙশানলক্লিবা মমাংগী ওস্ত্রেলিয়াগী প্রধান মন্ত্রী দি হোন তোনী এবোতকা প্রধান মন্ত্রী শ্রী নরেন্দ্র মোদীগা ঙসি উন্নখি৷ ইন্দিয়া-ওস্ত্রেলিয়া কম্প্রিহেন্সিব স্ত্রাতিজিক পার্তনরশিপকী ফুল পোতেন্সিয়েল অদু ফংবা ঙম্নবা লৈবাক অনি অসিগী মরক্তা লৈরিবা বাইলেতরেল ত্রেদকী ফিভম হেন্না ফগৎনবা, ইনবেস্মেন্ত থাদনবা অমসুং ইকোনোমিক কোওপরেসন পীননবগী লম্বীশিং লিদর অনি অসিনা খন্ন-নৈনখি৷ ইন্দিয়া অমসুং ওস্ত্রেলিয়াগী মরক্তা ইকোনোমিক কোওপরেসন হেন্না-হেন্না পীনরকপা অসিনা লৈবাকশিং অসিনা কোবিদ-১৯ লাইনা-লাইচৎ অসিনা মরম ওইদুনা থোক্লক্লিবা ইকোনোমিক চেলেঞ্জশিং অসি থেংনবদা মতেং পাংলগনি, অমসুং স্তেবল, সেক্যোর ওইবা অমসুং চাওখৎপা ইন্দো-পেসিফিক রিজন অমা শেমগৎনবা মখোয়দা লৈরিবা মংলান অদু মংফাওনহনবদা মখোয়দসু মতেং পাংলগনি হায়না মখোয়না ফোংদোক্নখি৷ হৌখিবা মতমশিংদা ইন্দিয়া-ওস্ত্রেলিয়াগী মরক্তা লৈরম্লিবা অফবা মরী অদুদা প্রধান মন্ত্রীনা অপেনবা ফেংদোকখি অমসুং প্রধান মন্ত্রী মোরিসন অমসুং হান্নগী প্রধান মন্ত্রী অবোতনা মসিগী খোংচৎ অসিদা লৌরম্লিবা য়াম্না মরু ওইবা কন্ত্রিব্যুসনশিং অদু শ্রী মোদীনা পামজখি৷ প্রধান মন্ত্রীনা হৌখিবা চহিদা প্রধান মন্ত্রী মোরিসনগা লোইননা পাংথোকখিবা মহাক্কী ভর্চুয়েল সম্মিত অদু নৌহৌননা নিংশিংখ্রে অমসুং অথুবা মতমদা ফিভমদা য়ারগদি পি.এম. মোরিসনবু ভারত্তা কৌনিংবগী মহাক্কী অপাম্বা লৈ হায়না ফোংদোকখি৷ ২০২০গী জুন ৪দা প্রধান মন্ত্রী মোদী অমসুং ওস্ত্রেলিয়ান প্রধান মন্ত্রী স্কোত মোরিসনগী মরক্তা পাংথোকখিবা লিদরশিংগী ভর্চুয়েল সম্মিত অদুদা, লৈবাক অনি অসিগী মরক্তা লৈরিবা বাইলেতরেল রিলেসনশিপ অদু কমপ্রিহেন্সিব স্ত্রাতিজিক পার্তনরশিপ অমদা পুখৎখ্রে অমসুং মসিগী মতুং ইন্না ভারত অমসুং ওস্ত্রেলিয়ানা পাংথোকখি, মসিগী মনুং চল্লিবশিংগী মনুংদা পনবা য়ারিবা খরা অদুদি ললোন-ইতিক চাওথোকহনবদা পুক্নিং থৌগৎপা অমসুং লৈবাক অনি কান্নবা ফংহন্নবা ইনবেস্মেন্ত ফ্লো লৈহনবা অসিনি৷ বাইলেতরেল কমপ্রিহেন্সিব ইকোনোমিক কোওপরেসন এগ্রীমেন্ত(সি.ই.সি.এ.) অমদা অমুক হন্না এঙ্গেজ তৌনবসু ৱারেপ্নখি৷ মসিগী সেয়র এম্বিসন অসিগী মতুং ইন্না দি হোন তোনী অবোতনা হৌজিক চৎলিবা খোংচৎ অসি চৎখিবনি৷
পি.এম.না ঙসিগী পদ্ম এৱার্দশিং পীখিবগী থৌরম অদুগী মমিশিং শিয়র তৌখ্রে

প্রধান মন্ত্রী, শ্রী নরেন্দ্র মোদীনা তোঙান তোঙানবা লম কয়াদগী লাকপা অখন্নবা মীওইশিংদা এৱার্দশিং পীখিবা ঙসিগী পদ্ম এৱার্দশিং পীবগী থৌরমগী মমি খরা শিয়র তৌখ্রে। ত্বীৎ অমদা প্রধান মন্ত্রীনা হায়; “তোঙান তোঙানবা লম কয়াদগী লাকপা অখন্নবা মীওইশিংদা পদ্ম এৱার্দশিং পীখিবা ঙসিগী থৌরমগী মমিশিং”
মন্ত্রী-মন্দলনা এদমিসিবল গরেন্তীশিংগী লিমিৎ হেনগৎহন্নবগীদমক ইমর্জেন্সী ক্রেদিৎ লাইন গরেন্তী স্কিমগী কোর্পস হেনগৎহনবদা অয়াবা পীখ্রে

প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা হোস্পিতেলিতী অমসুং মরী লৈনবা সেক্তরশিংদা লৈরিবা এন্তর্প্রাইসশিংগীদমক অখন্ননা খাক্তুনা থম্বা অহেনবা শেনফমগা লোয়ননা ইমর্জেন্সী ক্রেদিৎ লাইন গরেন্তী স্কিম (ই.সি.এল.জি.এস.)গী লিমিৎ অসি লুপা করোর লাখ ৪ ওইরম্বদগী করোর ৫০,০০০ হেনগৎহন্দুনা লুপা করোর লাখ ৫ ওইহনবদা অয়াবা পীখ্রে। হোস্পিতেলিতী অমসুং মরী লৈনবা এন্তর্প্রাইসশিংদা কোবিদ-১৯ লাইচৎনা মরম ওইদুনা পীখিবা অচৌবা চৈথেংশিংনা মরম ওইরগা মসি হেনগৎহনখিবনি। ইমপ্লিমেন্ত তৌনবগী মতম: ই.সি.এল.জি.এস. অসি কন্তিন্যুইং স্কিম অমনি। স্কিম অসিগী ভেলিদিতী হায়বদি ৩১.৩.২০২৩ ফাওবদা হোস্পিতেলিতী অমসুং মরী লৈনবা সেক্তরশিংদা লৈরিবা এন্তর্প্রাইসশিংদা লুপা করোর ৫০,০০০গী অহেনবা শেনফম অসি শীজিন্নবা য়াগনি। কান্নবা: ই.সি.এল.জি.এস. অসি হান্নদগী পাইখৎলবা স্কিম অমনি অমসুং হোস্পিতেলিতী অমসুং মরী লৈনবা সেক্তরশিংদা কোবিদ ১৯ লাইচৎনা পীখিবা চৈথেংশিং য়েংলগা সেক্তরশিং অসিদা লৈরিবা এন্তর্প্রাইসশিংগীদমক লুপা করোর ৫০,০০০গী শেনফম অমা অখন্ননা খাক্তুনা সরকারনা থমখি। নফম হেনগৎহনবা অসিনা শেল চংদবা মওংদা লুপা করোর ৫০,০০ ফাওবগী অহেনবা ক্রেদিৎ ফংহন্দুনা লেন্দিং ইন্সতিত্যুসনশিং ইনসেন্তিবাইজ তৌদুনা সেক্তরশিং অসিদা লৈরিবা এন্তর্প্রাইসশিং অসিদা মখোয়না মথৌ তাবা তেংবাং অদু পীরগনি হায়না পানরি অসুম তৌবনা মসিগী বিজিনেস এন্তর্প্রাইসশিং অসিনা মখোয়গী ওপরেস্নেল লাইএবিলিতীশিং থুংহনবা ঙম্লগনি অমসুং মখোয়গী বিজিনেসশিং মখা চত্থবা ঙম্লগনি। ৫.৮.২০২২ ফাওবদা ই.সি.এল.জি.এস.কী মখাদা লুপা করোর লাখ ৩.৬৭ ওইগদবা লোনশিং পীথখ্রে। মসিগী মরমদা: হৌজিক মায়োক্নরিবা লাইচৎ অসিনা কন্তেক্ত-ইন্তেন্সিব সেক্তরশিংদা চাউনা চৈথেং পীখি মরু ওইনা হোস্পিতেলিতী অমসুং মরী লৈনবা সেক্তরশিংদা কা হেন্না শোকহনখি। অমরোমদা সেক্তরশিং অসিনা রিকবরীগী লম্বীদা য়াম্না থুংনা খুমাং চাউশিনখি, সেক্তরশিং অসিগী দিমান্দ অসি মতম শাংনা থুংহনবা ঙমদনা লাকখিবা অসিনা মখোয়গী সস্তেনেন্স অমসুং রিকবরীগীদমক চুনবা খোঙথাংশিং লৌখৎপীবা মথৌ তাই উৎখি। মখা তানা মখোয়গী চাউনা থবক পীবা ঙম্বগী মপাঙ্গল অমসুং মখোয়না অতোপ্পা সেক্তরশিংগা হকথেংননা অমসুং নাকোইননা মরী লৈনরিবশিং অসি য়েংলগা মখোয়গী রিভাইবেল অসি অপুনবা শেন্মীৎলোন অমুক হন্না ফগৎহন্নবগীদমক তঙাই ফদবা অমসু ওইখি। মসি খঙলদুনা কেন্দ্রগী বজেৎ ২০২২-২৩দা ই.সি.এল.জি.এস. অসি মার্চ ২০২৩ ফাওবা শাংদোক্নবা অমসুং ই.সি.এল.জি.এস.কী গরেন্তীদ কবর লিমিৎ অসি লুপা করোর ৫০,০০০ হেনগৎহন্দুনা পুন্না লুপা করোর লাখ ৫ কবর তৌহনখি লোয়ননা হোস্পিতেলিতী অমসুং মরী লৈনবা সেক্তরদা লৈরিবা এন্তর্প্রাইসশিংগীদমক অহেনবা শেনফম খাক্তনা থমখি। ইম্ম্যুনাইজেসনগী চাং ৱাংবা, অথিংবশিং থম্লম্বা অদু তপ্না-তপ্না কোমথোরকপা অমসুং অপুনবা শেন্মীৎলোন্দা খুমাং চাউশিল্লকপগা লোয়ননা সেক্তরশিং অসিগী দিমান্দদা সস্তেন্দ গ্রোথকীদমক কন্দিসনশিং থমখি। অহেনবা গরেন্তী কবর অসিনা সেক্তরশিং অসিগী রিকবরীদা মতেং পাংলগনি পানরি।
রসিয়ান ফেদরেসনগী ফোরেন মিনিস্তর শ্রী সের্গে লেবরোবনা প্রধান মন্ত্রী শ্রী নরেন্দ্র মোদীগা উনবা

রাইসিনা দাইলোগতা শরুক য়ানবগীদমক ভারতকী খোংচৎ অমদা লাকখিবা রসিয়ান ফেদরেসনগী ফোরেন মিনিস্তর শ্রী সের্গে লেবরোবনা ঙসি প্রধান মন্ত্রী শ্রী নরেন্দ্র মোদীগা উনখ্রে। ফোরেন মিনিস্তর লেবরোবনা প্রধান মন্ত্রীগী মফমদা রসিয়ান ফেদরেসনগী রাস্ত্রপতি শ্রী ব্লাদিমির পুতিন্না পীরকপী য়াইফ পাউজেল পাউদমখি। প্রধান মন্ত্রীনা য়াইফ পাউজেল অদু তরাম্না ওকখি অমসুং অনৌবা চহীনা লাকপদা রসিয়াগী মীয়াম পু্ম্নমক শান্তি ওইনা অমসুং চাউখৎপা পুকপা ওইরসনু হায়না মহাক্কী ওইবা য়াইফ পাউজেল পীখি। প্রধান মন্ত্রীনা ২০২০গী জনুৱারী ১৩দা রাস্ত্রপতি পুতিনগা লোয়ননা মহাক্না তেলেফোন্দা পাক চাউনা খন্ন–নৈনখিবা অদু ফোংদোকখি, অমসুং মমাং চহীদা লৈবাক অনিগী মরক্তা স্পিসিয়েল অমসুং প্রিভিলেজ স্ত্রেতেজিক পার্তনরশিপতা প্রোগ্রেস লাকথিবা অদু ফোংদোকখি। ফোরেন মিনিস্তর লেবরোবনা পাউদমখি মদুদি ২০২০গী মে থাদা পাংথোক্কদৌরিবা ভিক্তরী দেগী ৭৫শুবা চহী পালন থৌরম, অমসুং ২০২০গী জুলাই থাদা পাংথোক্কদৌরিবা ব্রিক্স অমসুং এস.সি.ও. সম্মিৎতা শরুক য়ানবা প্রধান মন্ত্রীনা রসিয়াদা লাক্কদৌরিবা অদুনা রাস্ত্রপতি পুতিন্না মীৎয়েং থম্লি। চহী অসিদা রাস্ত্রপতি পুতিনগা উননবা থৌরম কয়াবু প্রধান মন্ত্রীনা তরাম্না ওকখি অমসুং হায়খি মদুদি চহী অসিগী লোইশিল্লকপদা পাংথোক্কদৌরিবা এনুএল বাইলেতরেল সম্মিৎকীদমক ভারত্তা রাস্ত্রপতি পুতিনবু তরাম্না ওক্নবা মহাক্নসু মীৎয়েং থম্লি। প্রধান মন্ত্রীনা ফোংদোকখি মদুদি ২০১৯দা লৈবাক অনিগী মরক্তা মরুওইবা ৱারেপ কয়া অমা লৌখি অমসুং মহৈ ফংখি। মহাক্না সজেস্ত তৌখি মদুদি চহী ২০২০, ভারত অমসুং রসিয়া ফেদরেসনগী মরক্তা স্ত্রেতেজিক পার্তনরশিপ হৌদোকখিবগী ২০শুবা চহী পালনসু ওইরিবা অসিদা অদুগুম্লবা ৱারেপশিং অদু ইমপ্লিমেন্ত তৌবগী চহী ওইহল্লসি। মরুওইবা ইন্তরনেস্নেল অমসুং রিজনেল ইসুশিংদা রসিয়াগী পোজিসন্দা ফোরেন মিনিস্তর লেবরোবনা প্রধান মন্ত্রীদা পাউদমখি।
প্রধান মন্ত্রীনা ২০০১ পর্লিয়ামেন্ত এত্তেক্তা থৱায় কৎখ্রবশিং ইকায়খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ২০০১ পর্লিয়ামেন্ত এত্তেক মনুংদা থৱায় কৎখ্রবশিং ইকায়খুম্নবা উৎখ্রে। ত্বিৎ অমদা, প্রধান মন্ত্রীনা হায়খি; “২০০১ পর্লিয়ামেন্ত এত্তেক মনুংদা থৱায় কৎখ্রবশিং ইকায়খুম্নবা উৎলি। মখোয়গী থৌদাং, থৌনা অমসুং কৎথোকপা ঐখোয়না কৈদৌঙৈদা কাউবা ঙম্লোই”।
অন্ধ্রপ্রদেসকী বিসাখাপত্নমদা ইন্দিয়ান ইন্সতিট্যুত ওফ পেত্রোলিয়ম এণ্ড ইনর্জি (আইআইপিই) লিংখৎপা মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা এক্ত ওফ পার্লিয়ামেন্তকী খুথাংদা নেস্নেল ইমপোর্তেন্সকী ইন্সতিট্যুত অমগুম অন্ধ্রপ্রদেসকী বিসাখাপত্নমদা ইন্দিয়ান ইন্সতিট্যুত ওফ পেত্রোলিয়ম এণ্ড ইনর্জি (আইআইপিই) লিংখৎপদা মসিগী ওইবা অয়াবা পিখ্রে । ইন্সতিট্যুত অসিনা গোবর্নান্স স্ত্রকচর লৈগনি লোয়ন লোয়ননা আইআইতিএস না পেন্নিঙাই ওইরবা অদুগুম্লবা মান্নবা মেনরদা দিগ্রিশিং গ্রান্ত তৌনবা লেগেল পিবদা । পেত্রোলিয়ম অমসুং ইনর্জী স্তদিদা সেন্তর ওফ এক্সেলেন্ত অমা ওইরক্নবা ইন্সতিট্যুতকী মথৌ তাবা স্তেতস ফংনবা তোঙান্বা এক্ত অমশু পিরগনি । আইআইপিই লিংখৎনবা কেপিতেল এক্সপেন্দিচর ওইনা কোতি ৬৫৫.৪৬ গী শেনফমশু অমসুং মসিগী ইন্দোমেন্তকী মায়কৈদা কোতি ২০০ গী কন্ত্রিব্যুসন মন্ত্রীমন্দলনা য়াখ্রে । অন্ধ্রপ্রদেস রিওর্গনাইজেসন এক্ত, ২০১৪ গী ১৩ সেদুলগী মখাদা কমিত তৌরিবা অদুম্না, মসিগী ইন্সতিট্যুত অসি লিংখৎনবা ৱারেপ অসি লৌখি । ওবজেক্তিব অসি পেত্রোলিয়ম সেক্তরগী স্কিল মেনপৱার সপ্লাইতৌবা অমসুং সেক্তর অসি চাওখৎহন্নবা মথৌতাবা রিসার্স এক্তিবিতি প্রমোত তৌবদা ক্বান্তিতেতিব অমসুং ক্বালিতেতিব গেপ লৈরিবা অদু মেনশিনবনি । আইআইপিই গী একাদেমিক অমসুং রিসার্স এক্তিবিতীশিং কেজি-বেসিন, ভিসাখাপত্নম রিফাইনরি অমসুং কাকিনন্দাদা লৈবা প্লানদ পেত্রোকেমিকেল কমপ্লেক্স অসিনচিংবা সেক্তরগা মরী লৈনবা ইন্সতিট্যুতশিংদগী কান্নবা ফংগনি । য়ুমফম অন্ধ্রপ্রদেস সরকারনা ভিসাখাপত্নম জিলাগী সববাভরম মন্দলদা আইআইপিই লিংখৎনবা একর ২০০ গী লম মমল য়াওদনা পিরে । আইআইপিই অসি ১৮/০৪/২০১৬ তা এপি সোসাইতি রেজিস্ত্রেসন এক্ত, ২০০১ গী মখাদা সোসাইতি অমগুম রেজিস্তার তৌখি । আইআইপিইগী মতম খরগী ওইবা কেমপস অমা একাদেমিক সেসন ২০১৬-১৭ কী ওইনা অন্ধ্র য়ুনিবর্সিতী কেমপসতা অন্দর গ্রেজুয়েত প্রোগ্রাম অনিগা মমিং ওইনা পল্লবদা, পেত্রোলিয়ম ইঞ্জিনিয়ারিং অমসুং কেমিকেল ইঞ্জিনিয়ারিং (অমমমদা ছাত্র ৫০) লোয়ননা শেমগৎলে । আইআইতি, খরগপুরনা ইন্সতিট্যুত অসি য়েংশিনবগী রেস্পোন্সিবিলিতী লৌরে ।
ব্রিক্স বিজিনেস ফোরমদা পীখিবা প্রধান মন্ত্রীগী ৱারোল

ইকাখুম্নরবশিং, ব্রিক্স বিজিনেস ফোরমদা শরুক য়ারিবা শক্নাইরবশিং, খুরুমজরি, ব্রিক্স বিজিনেস ফোরমদা শরুক য়াবদা ঐ হরাওজৈ। মসিগী ফোরম অসিদগী ১১শুবা ব্রিক্স মীফমগী থৌরম হৌদোকখি। মসিগী ফোরম অসি শীনবীবগীদমক ঐনা ব্রাজিলগী প্রসিদেন্ত অমসুং শরুক য়ারিবশিংনা ললোন–ইতিক অসি মরুওইনা লৌবীবগীদমক ঐনা থাগৎলি। মরূপশিং, মালেমগী শেন–থুমগী ফিভম ফগৎলকপদা ব্রিক্স লৈবাকশিংনা চাদা ৫০ মতেং পাংলি। মালেমগী ওইনা ফিভম ফৎত্রবসু, ব্রিক্স লৈবাকশিংগী শেন–থুমগী ফিভম ফগৎলি অমসুং মীওই কয়া লায়রবা কোকহল্লে অমসুং তেক্নোলোজী অমসুং ইন্নোবেসনগী অনৌবা কয়া পুথোক্লে। ব্রিক্স লিংখৎপা চহি ১০গী মতুংদা মসিগী ফোরম অসি তুংদা ঐখোয়গী থবকশিংগী মাইকৈ লেপ্নবা অফবা মফম অমা ওইরে। মরূপশিং, ব্রিক্স মশেলগী মরক্তা ললোন–ইতিক লাইহনবনা ললোন–ইতিক অমসুং ইনভেস্তমেন্ত হেনগৎহনগনি। ঐখোয়গী মরক্তা তেক্স অমসুং কস্তমকী থবকশিং লাইহনবনা লৈবাক মঙা অসি হেন্না খুদোংচাহল্লে। এন্তিলেকচুএল প্রোপরতী রাইৎস অমসুং বেঙ্কশিংগী মরক্তা মতেং পাংনবনা ললোন-ইতিক্কী থবক লাইহল্লে। মসিগী খুদোংচাবশিং অসি মপুং ফানা লৌনবা ললোন-ইতিক্কী মথৌ তাবা থবকশিং থিজিন্নবা ঐনা ব্রিক্স বিজিনেস ফোরমদা হায়জরি। ব্রিক্স মশেনগী ললোন-ইতিক অমসুং ইনভেস্তমেন্তগী পান্দমশিং লৈগদবনি। নখোয়না পীরকপা পাউতাকশিং অদুনা ঐখোয়গী মরক্তা ললোন-ইতিক পাংথোকপগী চাদিং হন্থগনি। মথং চহি ১০গী ঐখোয়গী মরক্তা মরুওইনা লৌগদবা ললোন-ইতিক্কী শরুকশিং মশক খঙদোক্নবা ঐনা হায়জরি অমসুং মখোয়দা য়ুম্ফম ওইরগা ব্রিক্স মশেন মতেং পীননবা ব্লু প্রিন্ত অমা শেমগদবনি। মরূপশিং, ঐখোয়গী কৈথেল, খেন্নবশিং অমসুং মতেং পীনবা অসিনা অমনা অমদা কান্নবা পীনরি। খুদম ওইনা, ব্রিক্স লৈবাক অমদা তেক্নোলোজী অমা লৈবা মতমদা, অতোপ্পা লৈবাক অমদা মরী লৈনবা রো মেতরিয়েলশিং নৎত্রগা য়োনফম লৈরি। অসিগুম্বা খুদোংচাবশিং অসি ইলেকত্রিক্কী গারীশিং, দিজিতেল তেক্নোলোজী, হার, লৌউ-শিংউগী পোৎথোকশিং, ফুদ প্রোসেসিংদা কান্নগনি। লৈবাক মঙা অসিদা অসিগুম্বা খুদোংচাবশিং খঙদোক্নবা মেপ অমা পুথোক্নবা ঐনা ফোরমদা তকশিল্লি। ঐখোয়গী মরক্তা অপুনবা ভেঞ্চর অমা পায়খৎনবা মথংগী ব্রিক্স মীফমদা অসিগুম্বা হিরম মঙা মশক খঙদোক্নবা ঐনা ৱাফম অসি পুথোকপা পাম্মি। মরূপশিং, মখোয়গী মীয়াম থবক কনবা, হৈশিংবা অমসুং লৌশিং লৈবগীদমক ব্রিক্স লৈবাকশিং অসি মীয়াম্না খঙনরি। হয়েংগী মীফমদা ব্রিক্স নেতৱার্ক অমসুং ব্রিক্স ইন্সতিত্যুসনগী মতাংদা খন্নগনি। হুমেন রিসোর্স শেমগৎনবগী থবকশিংদা প্রাইবেত সেক্তরদা শরুক য়ানবা ঐনা হায়জরি। হায়রিবা থবকশিং অসিদা নহা ওইরিবা ইন্ত্রপ্রিনরশিংনা শরুক য়াবনা ললোন-ইতিক অমসুং ইন্নোবেসনদা অহেনবা থৌনা হাপকনি। মরূপশিং, ঐখোয়গী লৈবাকশিংগী মরক্তা তুরিজম, ললোন-ইতিক অমসুং থবক ফংহনবগী খুদোংচাবা কয়া লৈরি। ভারতমচাশিং ভিসা য়াওদনা চংবা য়াহন্নবা ৱারেপ লৌবগীদমক ঐনা ব্রাজিলগী প্রসিদেন্তপু থাগৎচরি। ঐখোয় লৈবাক মঙা অসি সোসিয়েল সেক্যুরিতী এগ্রিমেন্তগী মতাংদা খন্নগদবনি। মরূপশিং, ললোন-ইতিক লাইবা, পোৎ পুথোক-পুশিন অমসুং মালেমগী ওইবা ইন্নোবেসনগী লমদা ভারতকী ফিভম ফগৎলক্লিবা অসি অদোম্নানা খঙলে। রাজনিতীগী লৈতাবা, তম্বা ঙম্বা থৌশিল অমসুং ললোন-ইতিক নুংঙাইবা অওনবশিংনা মরম ওইদুনা মালেমদা ভারতকী ইকোনোমী অসি খ্বাইদগী মনীংতম্বা অমসুং ইনভেস্তমেন্ত নুংঙাইবা অমা ওইরে। ২০২৪দা ভারতকী দোল্লর ত্রিল্লিয়ন ৫গী ইকোনোমী অমা লৈহনবা ঐখোয়না পাম্মি। ইনফ্রাস্ত্রকচর খক্তদা দোল্লর ত্রিল্লিয়ন ১.৫কী ইনভেস্তমেন্ত মথৌ তারি। ভারতত্তা খুদোংচাবা কয়া মশিং থিঙমদনা লৈরি। মখোয়গী খুদোংচাবা লৌনবা, ভারত্তা মখোয়গী ললোন-ইতিক পায়খৎনবা ঐনা ব্রিক্স লৈবাকশিংদা হায়জরি। পুম্নমকপু থাগৎচরি।